# Raziskovalci na začetku kariere

**Poizvedba za kadri – priložnost za zaposlitev novih raziskovalcev na Univerzi v Mariboru**

Na podlagi [Javnega razpisa za spodbujanje raziskovalcev na začetku kariere 2.1](http://www.mizs.gov.si/fileadmin/mizs.gov.si/pageuploads/Znanost/doc/JR_2.1/1_Besedilo_JR_RZK_2_1_P.pdf) (št. razpisa 5442-1/2018) iščemo **doktorje znanosti** za sodelovanje v okviru **novih zaposlitev za potrebe skupnega raziskovanja z gospodarskimi družbami** v različnih raziskovalnih skupinah na vseh 17 fakultetah članicah Univerze v Mariboru.

Profili, ki so primerni za prijavo na razpis so **doktorji znanosti iz vseh strokovnih področij**, ki so **doktorirali v obdobju od 1. 1. 2011 do 5. 10. 2018** in **niso bili dne, 13. 7. 2018, zaposleni na Univerzi v Mariboru**.

Predvideno trajanje zaposlitve bo od 1. 4. 2019 do 31. 3. 2022, predvidoma na delovnem mestu H01900 – ASISTENT Z DOKTORATOM IX (M/Ž). Raziskovalno delo bo potekalo pretežno v raziskovalni skupini fakultete članice Univerze v Mariboru v kombinaciji in deloma (najmanj 9 mesecev v celotnem trajanju zaposlitve) pa tudi pri sodelujoči gospodarski družbi. Zaposlitev se bo izvedla le v primeru, da bo dotična prijava izbrana na »Javnem razpisu za spodbujanje raziskovalcev na začetku kariere 2.1«.

Prijava na razpis se bo pripravila na podlagi strokovnega interesa kandidata/-ke, skladno s prioritetami **Slovenske strategije pametne specializacije (S4) in pripadajočimi fokusnimi področji in tehnologijami** (teme so podrobneje razčlenjene v priloženi tabeli) in raziskovalnimi usmeritvami raziskovalne skupine ter sodelujoče gospodarske družbe. Prijave na razpis lahko oddajo vse fakultete članice Univerze v Mariboru oziroma njihove raziskovalne skupine.

Pri ocenjevanju prijav na razpis se dodatno točkujejo vloge s kandidati/-kami, ki:

* so bili/-e 13. 7. 2018 prijavljeni/-e v evidenco brezposelnih oseb Zavoda Republike Slovenije za zaposlovanje ali;
* so bili/-e 13. 7. 2018 zaposleni/-e na področju RRI v kohezijski regiji Zahodna Slovenija;
* imajo na dan, 13. 7. 2018, stalno oziroma začasno prebivališče v tujini in 1 leto delovnih izkušenj na RRI področju oziroma so bili 13. 7. 2018 zaposleni v tujini na področju RRI.

Kandidate/-ke, ki izpolnjujejo pogoje iz omenjenega razpisa, dobro obvladajo angleški jezik ter imajo veselje za raziskovalno delo, vabimo, da kontaktirajo raziskovalne skupine oz. **pošljejo sporočilo o nameri z dokazili o izobrazbi ter kratek življenjepis na e-naslov** [tto@um.si](mailto:tto@um.si) **do vključno 5. 9. 2018. Kandidati/-ke v sporočilu navedite tudi področje oz. področja, za katera izkazujete strokovni interes (v priponki tabela prioritet Slovenske strategije pametne specializacije (S4) in pripadajočih fokusnih področij in tehnologij).**